
                                             Nr. 4c-12/72/11.04.2019
BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege pentru instituirea zilei de 1 noiembrie ca Ziua Naţională a Radioului, transmis cu adresa nr.  PL - x  113 din 11 martie 2019 şi înregistrat la Comisie cu nr.4 c-12/72/13.03.2019.
	
	PREŞEDINTE,

 Gigel - Sorinel ŞTIRBU

r a p o r t     
asupra Proiectului de Lege pentru instituirea zilei de 1 noiembrie ca 

Ziua Naţională a Radioului
         În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte şi mijloace de informare în masă, a fost sesizată, prin adresa nr. PL x 113 din 11 martie 2019, cu dezbaterea pe fond, în procedură obişnuită, cu Proiectul de Lege pentru instituirea zilei de 1 noiembrie ca Ziua Naţională a Radioului. 
Senatul, în calitate de primă Cameră sesizată, a adoptat iniţiativa legislativă în şedinţa din 6 martie 2019.

Potrivit prevederilor art. 75 alin. (1) şi (3) din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională. 


La întocmirea prezentului raport Comisia a avut în vedere:
· avizul favorabil cu observaţii şi propuneri al Consiliului Legislativ (nr.1142/29.11.2018);

· avizul favorabil al Comisiei juridice, de disciplină şi imunităţi (nr.4c-13/201/19.03.2019);

· punctul de vedere al Guvernului nr. 55 din 21.01.2019 prin care se susţine adoptarea iniţiativei legislative.
Proiectul de lege are ca obiect de reglementare instituirea zilei de 1 noiembrie ca Ziua Naţională a Radioului.
Proiectul de lege a fost dezbătut în şedinţa Comisiei din data de 9 aprilie a.c..
La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, în calitate de invitat, domnul Ion - Ardeal Ieremia, Secretar de stat în cadrul Ministerului Culturii şi Identităţii Naţionale. 
În urma examinării iniţiativei legislative membrii Comisiei pentru cultură, arte, mijloace de informare în masă au hotărât, cu majoritatea voturilor parlamentarilor prezenţi (o abţinere) să propună plenului Camerei Deputaţilor, adoptarea proiectului de Lege pentru instituirea zilei de 1 noiembrie ca Ziua Naţională a Radioului, cu amendamentele admise redate în Anexa I.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE, 
Gigel – Sorinel Ştirbu                                               
	SECRETAR,
Beatrice TUDOR

	
	


PL x 113/2019 

ANEXA I: amendamente admise
	Nr. crt
	Forma adoptată de Senat
	Text adoptat de comisie

 (autorul amendamentului)
	Motivare

	1
	Lege

pentru instituirea zilei de 1 noiembrie ca Ziua Naţională a Radioului


	Lege

privind instituirea zilei de 1 noiembrie ca Ziua Naţională a Radioului

(Amendament propus de Comisie)
	Amendament de tehnică legislativă.

	2
	Art. 1. – Se instituie ziua de 1 noiembrie ca Ziua Naţională a Radioului.


	Nemodificat.
	

	3
	Art.2.- Autorităţile administraţiei publice  centrale şi locale pot organiza manifestări cu caracter cultural – ştiinţific dedicate sărbătoririi acestei zile sau pot acorda sprijin logistic şi/sau financiar organizaţiilor neguvernamentale sau altor instituţii care organizează astfel de manifestări.
	Nemodificat.
	

	4. 
	
	Art. 3. – Societatea Română de Radiodifuziune şi Societatea Română de Televiziune, în calitate de servicii publice, pot include în programele lor emisiuni şi/sau aspecte de la manifestările dedicate acestei sărbători. 

(Amendament propus de Comisie)
	Pentru o reglementare unitară, având în vedere soluţiile consacrate în alte acte normative similare.

